Zápisnica z pedagogickej porady dňa 21.05.2026

Prítomní:   Podľa prezenčnej listiny.

Program:
1. Privítanie
1. Prevádzkové a organizačné záležitosti (poriadok/hygiéna/nápady)
1. Harmonogram nadchádzajúcich predstavení a podujatí (máj-jún 2026)
1. Prevádzka materskej školy a organizácia tried počas júla a augusta
1. Harmonogram čerpania dovoleniek a pracovné zmeny
1. Ostatné programy a príprava budúcich akcií (výročie, návšteva zo základnej školy)
1. Záver- uznesenie

1.Pedagogickú poradu viedla pani Anikó Kovácsová, riaditeľka materskej školy. Oboznámila prítomných s programom porady, ktorý bol schválený. Bola prevedená kontrola prijatých úloh a záverov z predošlej pedagogickej porady. Úlohy boli splnené.
2. Hygiena a poriadok: Pani riaditeľka  požiadala pedagogických zamestnancov, aby  naďalej prísne dbali na dodržiavanie poriadku a čistoty v triedach, šatniach a na školskom dvore. Upozornila, že  kontrola z Regionálneho úradu verejného zdravotníctva môže  prísť kedykoľvek a neohlásene.
Nápady: Poprosila učiteľky, aby akýkoľvek  nový nápad alebo plán, ktorý by  chceli v materskej škole zrealizovať, vopred nahlásili aj v budúcnosti.

3. Pani riaditeľka oboznámila prítomných s harmonogram plánovaných akcií:
22. 05. 2026 – Divadlo Jaško +bublishow o 9:00 hod.
22. 05. 2026 – Doručenie ukážky kníh od  IKAR.
27. 05. 2026 – Návšteva psychologičky z TENENETu – prídu na konzultáciu kvôli jednému dievčatku, u ktorého pretrvávajú problémy so sebaobslužnými činnosťami. Situáciu je potrebné riešiť, lebo od septembra má plniť už povinné predprimárne vzdelávanie. Ak sa situácia nezmení, dochádzka bude problematická. 
29. 05. 2026 – Simsalala o 9:00 hod.
30. 05. 2026 – Deň detí- organizovaný obcou (Rozprávkový deň detí)
01. 06. 2026 – MR. BUBBLE o 9:00 hod.
02. 06. 2026 – MDD v materskej škole – DISCO PARTY na dvore, deti dostanú hot-dog a sladkosti (v súvislosti so sladkosťami je potrebné vopred preveriť, či ich množstvo bude dostačujúce).
04. 06. 2026 a 16. 06. 2026 – Návšteva psychologičiek z TENENETu
20. 06. 2026 – Deň obce (Falunap) – 15-minútový krátky program s predškolákmi. Presný čas sa ešte upresní.
27. 06. 2026 – Rozlúčka s predškolákmi (Ballagás) – Všetko zostáva tak ako v predchádzajúcich rokoch. O 10:00 hod. bude program v triede, následne o 10:30 hod. rozlúčkový sprievod na chodbe a rozlúčka s deťmi z malých tried. Rodičia budú čakať vonku pri bráne, kde privítajú lúčiacich sa škôlkarov. 
18. 06. 2026 –  Letná olympiáda: Upresnil sa termín tohtoročnej letnej olympiády, ktorá sa uskutoční na školskom dvore s ohľadom na malé deti. Súčasťou bude slávnostný nástup s olympijskými tímami, vlajkami a sprievod okolo materskej školy. 

4.  Pani riaditeľka oboznámila prítomných s organizáciou a personálnym zabezpečením letnej prevádzky materskej školy. Letná prevádzka materskej školy bude od 1.7. do 24.7.2026. V slovenskej triede budú počas ranných aj popoludnajších hodín zabezpečovať výchovno-vzdelávací proces dve učiteľky. V maďarskej triede budú počas prvých dvoch týždňov ráno pôsobiť dve učiteľky a popoludní jedna učiteľka. Počas nasledujúcich dvoch týždňov bude prevádzka zabezpečená jednou učiteľkou ráno a jednou popoludní. 
Počet prihlásených detí v slovenskej triede:
1.týždeň: 39 detí
2.týždeň: 35 detí
3.týždeň: 32 detí
4.týždeň: 35 detí
Počet prihlásených detí vmaďarskej triede:
1.týždeň: 26 detí
2.týždeň: 26 detí
3.týždeň: 19 detí
4.týždeň: 17 detí

5. Prítomný sa dohodli na organizácií práce pedagogických zamestnancov počas letnej prevádzky materskej školy a na rozdelení detí do tried. Deti zo slovenských tried budú počas ranných hodín umiestnené v pavilóne „C“, pričom popoludnejší odpočinnok budú absolvovať v pavilóne „B“. Deti z maďarskej triedy budú počas rannej prevádzky umiestnené v pavilóne „D“ a v tej istej triede budú zabezpečené aj podmienky na popoludnejší odpočinok.
Bola dohodnutá pracovné zaradenie pedagogických zamestnancov a termín nástupu do práce.
6. Pani riaditeľka sa s učiteľkami dohodla, že aj tento rok sa materská škola zapojí do charitatívnej zbierky: „Láska kvitne v každom veku” V termíne od 1.05 do 15.06 budú učiteľky s deťmi vyrábať pohľadnice.  
Pani riaditeľka nás požiadala, aby sme zaslali fotografie realizovaných aktivít aj fotky tablá k článku do novín Jelčianske slovo. 
Spoločne sme sa dohodli, že v júni pozveme žiakov základnej školy na návštevu do tried predškolákov. Termín návštevy bude následne dohodnutý s p. riaditeľkami základných škôl.
Pani riaditeľka nás požiadala, aby sme sa zamysleli nad spôsobom oslavy 50. výročia založenia materskej školy. Je potrebné začať uvažovať sa nad organizáciou a prípravou tejto slávnostnej udalosti.
7.Na záver pani riaditeľka vyzvala učiteľky, aby vyjadrili svoje pripomienky a návrhy. Žiadne pripomienky a návrhy zo strany učiteliek neboli.
Pedagogická rada berie na vedomie:
1. Harmonogram nadchádzajúcich podujatí a predstavení na obdobie máj-jún 2026 predložený pani riaditeľkou.
1. Informáciu o konzultácií s centrom TENENET
1. Prípravy osláv 50.výročia zloženia MŠ a zapojenie sa do charitatívneho projektu 
„ Láska kvitne v každom veku“
1. Harmonogram dovoleniek v mesiaci júl a august
Ukladá úlohy:
1. Vyrábať s deťmi pohľadnice pre charitatívnu zbierku.
1. Zaslať fotky k plánovanému článku do novín Jelčianske slovo..
1. Zabezpečiť kompletnú prípravu na Letnú olympiádu.
1. Nacvičiť program na Obecný deň.
Schvaľuje: 
1. Organizáciu letnej prevádzky materskej školy v termíne od 1.07. do 24.07.2026 vrátane personálneho zabezpečenia slovenskej a maďarskej triedy podľa harmonogramu.
1. Rozdelenie detí počas letnej prevádzky.
1. Harmonogram  dovoleniek zamestnancov.



V Jelke, dňa 22.05.2026                                Zápisnicu vyhotovila: Bc. Réka Marič



Overovatelia: 

